НАЦРТ

На основу члана 6. Закона о начину одређивања максималног броја запослених у јавном сектору ("Службени гласник РС", број 68/2015, 81/2016-Одлука УС и 95/2018), Одлуке о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017. годину („Службени гласник РС“ бр. 61/2017, 82/2017, 92/2017, 111/2017, 14/2018, 45/2018, 78/2018, 89/2018, 102/2018, 30/2019 и 42/2019 ) и члана 37. Статута Града Ниша ("Службени лист Града Ниша“, бр. 88/2008, 143/2016 и 18/2019),

Скупштина Града Ниша, на седници одржаној 2019. године, донелаје

**О Д Л У К У O ИЗМЕНАМА ОДЛУКЕ**

**О МАКСИМАЛНОМ БРОЈУ ЗАПОСЛЕНИХ НА НЕОДРЕЂЕНО ВРЕМЕ У СИСТЕМУ ЈАВНОГ СЕКТОРА ГРАДА НИША ЗА 2017. ГОДИНУ**

1. У Одлуци о максималном броју запослених на неодређено време у систему јавног сектора града Ниша за 2017.годину („Службени лист Града Ниша“, број 106/2017, 18/2018, 65/2018 и 44/19), тачка 2 мења се и гласи:

„2. Максималан број запослених на неодређено време, у систему јавног сектора Града Ниша за 2017.годину по организационим облицима је:

|  |  |  |
| --- | --- | --- |
| Р.бр. |  ПО ОГРАНИЗАЦИОНИМ ОБЛИЦИМА ЗА 2017. ГОДИНУ  | укупно: 5.585 |
| 1. | Заштитник грађана | 5 |
| 2. | Правобранилаштво Града Ниша | 17 |
| 3. | Буџетска инспекција | 8 |
| 4. | Служба за интерну ревизију органа и служби Града Ниша  | 3 |
| 5. | Градска управа града Ниша | 755 |
| 6. | Служба за послове Скупштине града | 28 |
| 7. | Служба за послове Градоначелника | 25 |
| 8. | Служба за послове Градског већа | 22 |
| 9. | Канцеларија за локални економски развој и пројекте  | 38 |
| 10. | Центар за дневни боравак деце омладине и одраслих лица ментално ометених у развоју “Мара“ | 44 |
| 11. | Предшколска установа „Пчелица“Ниш | 880 |
| 12. | Установа дечији Центар Ниш | 44 |
| 13. | Народни музеј Ниш | 54 |
| 14. | Народна библиотека“Стеван Сремац“ Ниш | 57 |
| 15. | Народно позориште у Нишу | 84 |
| 16. | Позориште лутака у Нишу | 48 |
| 17. | Нишки симфонијски оркестар | 45 |
| 18. | Галерија савремене ликовне уметности | 21 |
| 19.  | Установа Нишки културни центар | 39 |
| 20. | Историјски архив Ниш у Нишу | 19 |
| 21. | Завод за заштиту споменика културе Ниш | 19 |
| 22. | Установа за физичку културу спортски центар „Чаир“ | 125 |
| 23. | Регионални Центар за професионални развој запослених у образовању Ниш | 16 |
| 24. | Туристичка организација Ниш | 16 |
| 25. | Сигурна кућа за жене и децу жртве породичног насиља | 12 |
| 26. | ЈП Дирекција за изградњу Града Ниша | 50 |
| 27. | ЈП“Градска стамбена агенција“ Ниш | 10 |
| 28. | ЈП „Завод за урбанизам Ниш“ | 67 |
| 29. | ЈКП „ Дирекција за јавни превоз Града Ниша“ | 112 |
| 30. | ЈП“ Нишстан“ | 151 |
| 31. | ЈКП „ Горица“ | 110 |
| 32. | ЈКП „ Паркинг –сервис“ Ниш | 169 |
| 33.  | ЈКП „ Тржница“ | 185 |
| 34. | ЈКП“ Медиана“ | 1000 |
| 35. | ЈКП „ Наиссус“ | 743 |
| 36. | ЈКП „ Градска топлана“ Ниш | 221 |
| 37. | ЈКП „ Обједињена наплата“ Ниш | 119 |
| 38. | Установа „ Дивљана“ Ниш | 15 |
| 39. | Градска општина Медијана | 41 |
| 40. | Градска општина Нишка Бања | 39 |
| 41. | Градска општина Црвени Крст | 35 |
| 42. | Градска општина Палилула | 49 |
| 43.  | Градска општина Панталеј | 45 |

 „

2. Ова одлука ступа на снагу осмог дана од дана објављивања у "Службеном листу Града Ниша".

Број:\_\_\_\_\_\_\_\_

У Нишу, \_\_\_\_\_\_2019. године

**СКУПШТИНА ГРАДА НИША**

Председник

Мр Раде Рајковић

**О б р а з л о ж е њ е**

Правни основ за доношење Одлуке о изменама Одлуке о максималном броју запослених на неодређено време у систему јавног сектора Града Ниша за 2017. годину је члан 6. Закона о начину одређивања максималног броја запослених у јавном сектору ("Службени гласник РС", број 68/2015, 81/2016-Одлука УС и 95/2018), којим се прописује обавеза скупштине јединице локалне самоуправе да утврди максимални број запослених за сваки организациони облик у систему локалне самоуправе, Одлука о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017. годину („Службени гласник РС“ бр. 61/2017, 82/2017, 92/2017, 111/2017, 14/2018, 45/2018, 78/2018, 89/2018, 102/2018, 30/2019 и 42/2019), Владе Републике Србије, којом је за Град Ниш одређен максималан број запослених на неодређено време и то 5.585 запослених и члан 37. Статута Града Ниша ("Службени лист Града Ниша“, бр. 88/2008, 143/2016 и 18/2019), којим је прописано да Скупштина Града Ниша доноси прописе и друге опште акте.

Одредбом члана 10. Закона о путевима („Службени гласник РС“, број 41/2018 и 95/2018- други закон), прописано је да делатност управљања општинским путевима, улицама и некатегорисаним путевима, који нису део државног пута I и II реда, може да обавља јавно предузеће, односно друштво капитала чији је једини власник јединица локалне самоуправе, као и друго друштво капитала и предузетник, коме је надлежни орган јединице локалне самоуправе поверио обављање делатности управљања општинским путевима, улицама и некатегорисаним путевима, у складу са законом којим се уређује јавно-приватно партнерство и концесије.

Одлуком о измени Одлуке о оснивању Јавног предузећа Дирекција за изградњу града Ниша („Службени лист Града Ниша“, број 118/2018) прописана је делатност предузећа –управљање јавним путевима као делатност од општег интереса. Изменом оснивачког акта и Статута створени су услови да предузеће у оквиру својих надлежности обавља послове управљача јавног пута на територији Града Ниша.

Тренутно, ЈП Дирекција за изградњу града Ниша обавља само послове организовања и вршења стручног надзора над изградњом, реконструкцијом, одржавањем и заштитом јавног пута, праћења стања путне мреже, означавања јавног пута и вођења евиденције о јавним путевима и саобраћајно-техничким подацима за те путеве, управљања саобраћајем, а остале делатности управљања путевима као делатности од општег интереса, дефинисане чланом 9. Закона о путевима, врши делимично, или уопште не врши.

Остале делатности из члана 9. Закона о путевима, а пре свега вршење инвеститорске функције на пројектовању, изградњи, одржавању и реконструкцији јавног пута, као и уступање радова на пројектовању, изградњи, одржавању и реконструкцији и стручном надзору јавног пута, врши Градска управа града Ниша.

Обављање послова прописаних Законом o путевима и Одлуком о измени Одлуке о оснивању Јавног предузећа Дирекција за изградњу града Ниша, могуће је уз одговарајућу кадровску структуру и одређеног броја запослених. У том смислу, овом одлуком утврђује се повећање броја запослених на неодређено време у ЈП Дирекција за изградњу града Ниша за 20 запослених, тако да се укупан број запослених повећава са 30 на 50 запослених на неодређено време.

Због увођења нове услуге „предах смештај“ у Центру за дневни боравак деце, омладине и одраслих лица ментално ометених у развоју "Мара" Ниш повећан је број запослених на неодређено време са 40 на 44 запослена.

Услуга се уводи у складу са Правилником о ближим условима и стандардима за пружање услуга социјалне заштите („Службени Гласник РС“, бр. 42/2013, 89/2018) и Одлуком о правима из области социјалне заштите на територији Града Ниша („Сл. лист Града Ниша“, бр. 101/2012, 96/2013, 44/2014,118/2018 и 18/2019).

Сврха услуге предаха је краткорочни и повремени смештај детета са сметњама у развоју, који се обезбеђује као дневни, викенд или вишедневни смештај, чиме се пружа подршка како детету тако и породици детета у одржавању и подизању квалитета њиховог живота с циљем останка детета у породици.

С обзиром да, у складу са Законом о путевима и Одлуком о измени одлуке о оснивању Јавног предузећа Дирекција за изградњу града Ниша, одређени послови више неће бити у надлежности Градске управе града Ниша односно Секретаријата за инвестиције, као и омогућавање увођење нове услуге „предах смештај“ у Центру за дневни боравак деце, омладине и одраслих лица ментално ометених у развоју „Мара“, предлаже се смањење броја запослених на неодређено време у Градској управи града Ниша са 779 на 755 запослених.

Овим изменама укупан број запослених на неодређено време у систему јавног сектора града Ниша за 2017.године се не мења, остаје 5.585 запослених на неодређено време, и у складу је са Одлуком о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017.годину („Службени гласник РС“, број 61/2017, 82/2017, 92/2017, 111/2017, 14/2018, 45/2018, 78/2018, 89/2018, 102/2018, 30/2019 и 42/2019).

На основу изложеног, предлаже се доношење Одлуке о изменама Одлуке о максималном броју запослених на неодређено време у систему јавног сектора Града Ниша за 2017. годину.

 ГРАДСКА УПРАВА ГРАДА НИША

 НАЧЕЛНИК

 Љубиша Јанић